armvectores/hy_wikipedia_2023 huggingface dataset:
Նովոսիբիրսկի շրջան

Նովոսիբիրսկի շրջան (ռուս.՝ Новосибирский район), մունիցիպալ շրջան Ռուսաստանի Դաշնության Նովոսիբիրսկի մարզում։
Ստեղծվել է 1929 թվականին։ Վարչական կենտրոնը՝ Նովոսիբիրսկ։


== Աշխարհագրություն ==
Շրջանի տարածքի մակերեսը կազմում է 2223 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 118659 մարդ։ Բնակչության խտությունը կազմում էր 53,38 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Յանինա Կուրկովսկա-Սպիխայովա

Յանինա Կուրկովսկա-Սպիխայովա (լեհ․՝ Janina Kurkowska-Spychajowa, փետրվարի 8, 1901(1901-02-08), Բելոստոկ, Գրոդնոյի նահանգ, Վիլնայի գլխավոր նահանգապետարան, Ռուսական կայսրություն - հունիսի 6, 1979(1979-06-06), Շվեդիա), լեհ նետաձիգ մարզուհի, ով նետաձգության ասպարեզում հասել է աննախադեպ հաջողության՝ անհատական հաշվարկով հինգ անգամ նվաճելով աշխարհի չեմպիոնուհու տիտղոսը (1933, 1934, 1936, 1939 և 1947 թթ․), բազմիցս արժանանալով արծաթե ու բրոնզե մեդալների։ Համարվում է բոլոր ժամանակների ամենաշատ մարզական պարգևներ նվաճած նետաձիգը աշխարհի առաջնություններում, որոնց մասնակցել է 24 տարի անընդմեջ։ Նրա մարզական կարիերայում առաջինը աշխարհի 1931 թվականի առաջնությունն էր, որտեղ արժանացել է արծաթե մեդալի, վերջինը՝ 1955 թվականինը, որտեղ  օգնել է Լեհաստանի կանանց հավաքականին թիմային հաշվարկով նվաճելու բրոնզե մեդալ։ Եղել է Լեհաստանի բազմակի չեմպիոնուհի։
Կարիերայի սկզբում մարզումներին զուգահեռ աշխատել է Սիտրոեն ֆիրմայի վարշավյան ձեռնարկությունում։ 
Լեհաստանի կաավարությունը Յանինա Կուրկովսկա-Սպիխայովային պարգևատրել է «Վաստակի համար արծաթե խաչ» շքանշանով։


== Ծանոթագրություններ ==


== Գրականություն ==
Mała Encyklopedia Sportu, tom I, Warszawa, Wydawnictwo Sport i Turystyka, 1984, isbn2=83-217-2518-X
Խմոր

Խմոր, հացագործության, հրուշակեղենի, մակարոնեղենի արտադրության մեջ, ինչպես նաև տնային պայմաններում ալյուրով մթերքի պատրաստման հիմնական կիսաֆաբրիկատը, ալյուրն այլ բաղադրիչների հետ խառնելիս ձևավորվող համասեռ խառնուրդ։ Բացի ալյուրից՝ սովորաբար խմորի բաղադրության մեջ են մտնում նաև ջուրը կամ կաթը, խմորիչը, աղը, շաքարավազը, յուղը, ձուն։ Խմորը պարունակում է սպիտակուցներ, ածխաջրեր, ճարպեր, թթուներ, աղեր և այլ բաղադրիչներ՝ տարբեր վիճակներում գտնվող, այսինքն՝ փքված կոլոիդների, սուսպենզիաների, լուծույթների տեսքով։
Խառնակցված հացագործության մեջ ցորենի ալյուրով խմորը, որպես կանոն, պատրաստում են հացի թթխմորից։ Ցորենի ալյուրով արտադրանքի համար հաճախ կիրառում են խմորման եղանակը, որը խմորը հունցելուց առաջ առաջացնում է փափուկ, սպունգանման էֆեկտ։
Խոհարարության մեջ օգտագործվող խմորի մի քանի տեսակ.

Բիսկվիթի խմոր. հիմնականում օգտագործվում է տորթերի, ռուլետների և կարկանդակների պատրաստման համար։
Նրբաբլիթի խմոր. հեղուկ խմոր, որն օգտագործվում է նրբաբլիթների պատրաստման համար։
Խմորիչով խմոր. օգտագործվում է հացի բազմաթիվ տեսակների, կարկանդակների և բելյաշների պատրաստման ժամանակ։
Եփովի խմոր. կիրառվում է որոշ կարկանդակներ, այդ թվում նաև՝ էկլերներ պատրաստելիս, ինչպես նաև տարեկանի և ցորենի ու տարեկանի խառնուրդով հաց թխելիս, օրինակ՝ բորոդինյան հաց։
Շաքարավազով խմոր. օգտագործվում է տորթերի, թխվածքաբլիթների, տարատեսակ կարկանդակների պատրաստման համար։
Անթթխմոր խմոր. առանց կենսաբանական հավելումների խմոր, որը կիրառվում է պելմեններ, պիցցա, չեբուրեկ պատրաստելիս։
Յուղահունց (կաթնահունց) խմոր. համեղունքի՝ շաքարավազի, ձվերի և յուղերի բարձր պարունակությամբ խմոր։
Շերտավոր խմոր. օգտագործվում է շերտավոր խմորով հրուշակեղենի, սամսայի համար։
Օդային խմոր. կիրառվում է կարկանդակների և տորթերի պատրաստման համար։
Շաքարով խմոր. կիրառվում է խմորով զարդարելու համար, ինչպես նաև նրբաբլիթների և թխվածքաբլիթների որոշ տեսակներ պատրաստելիս։


== Տես նաև ==
Հացաբուլկեղեն
Փուռ
Խմորիչ


== Ծանոթագրություններ ==


== Գրականություն ==
Тесто — Краткая энциклопедия домашнего хозяйства / ред. И. М. Скворцов и др. — М.: Государственное Научное издательство «Большая Советская энциклопедия» — 1959
Սուրբ Հռիփսիմե մատուռ (Նորաշեն)

Սուրբ Հռիփսիմե մատուռ (հայտնի էր նաև Կուսանաց մատուռ անունով), հայկական առաքելական ավերված մատուռ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Ջուղայի շրջանի Նորաշեն գյուղի տարածքում։


== Պատմություն ==
Գտնվում էր պատմական Մեծ Հայքի Սյունիք նահանգի Երնջակ գավառում։ Թվագրվում էր ուշ միջնադարով։ Մատուռի շուրջը կային 17-րդ դարի խաչքարեր։ Դատելով անունից այն նվիրված է եղել սուրբ Հռիփսիմեին։


== Տես նաև ==
Ջուղայի շրջան
Սյունիք
Նորաշեն
Սուրբ Գրիգոր եկեղեցի (Նորաշեն)
Սուրբ Հովհաննես եկեղեցի (Նորաշեն)
Սուրբ Աստվածածին վանք (Նորաշեն, Ջուղայի շրջան)
Սուրբ Ստեփանոս եկեղեցի (Նորաշեն)


== Գրականություն ==
Այվազյան, Արգամ (1980) Նորաշենի ճարտարապետական հուշարձանները. Լրաբեր Հասարակական Գիտությունների, № 8 . pp. 110–115. ISSN 0320-8117


== Ծանոթագրություններ ==
Սավաստվեռե

Սավաստվեռե (էստ․՝ Savastvere), գյուղ Էստոնիայի Տարտումաա նահանգի Ալացկիվի շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հարգ

Հարգ, ազնիվ մետաղների, ոսկու, արծաթի, պլատինի կամ պալադիումի քանակական պարունակությունը լիգատուրային համաձուլվածքներում, որից պատրաստում են ոսկերչական իրեր, ատամի պրոթեզներ, դրամներ, մեդալներ և այլն։ Հարգը երաշխավորում է պետությունը, որի համար իրերն անպատճառ ենթարկվում են հարգային ստուգման (նմուշարկում, անալիզ), և նրանց վրա դրվում է հարգադրոշմներ։ Պետական հարգային հսկողություն ունեցող երկրներում ազնիվ մետաղներից պատրաստված իրերի առևտուրն առանց հարկադրոշմների արգելված է, իսկ հարկադրոշմի կեղծումըհետապնդվում է օրենքով։ Մի շարք երկրներում՝ (ԱՄՆ, Ավստրալիա, Բելգիա, Գերմանիա, Դանիա, Իտալիա, Շվեյցարիա, Շվեդիա) հարկային հսկողությունը պարտադիր չէ կամ թույլ է իրականացվում։


== Կիրառում ==
Հարգը երաշխավորում է պետությունը, որի համար իրերն անպատճառ ենթարկվում են հարգային ստուգման (նմուշարկում, անալիզ), և նրանց վրա դրվում է հարգադրոշմներ։ Պետական հարգային հսկողություն ունեցող երկրներում ազնիվ մետաղներից պատրաստված իրերի առևտուրն առանց հարկադրոշմների արգելված է, իսկ հարկադրոշմի կեղծումըհետապնդվում է օրենքով։ Մի շարք երկրներում՝ (ԱՄՆ, Ավստրալիա, Բելգիա, Գերմանիա, Դանիա, Իտալիա, Շվեյցարիա, Շվեդիա) հարկային հսկողությունը պարտադիր չէ կամ թույլ է իրականացվում։


== Մետրական համակարգ ==
Բազմաթիվ երկրներում ընդունված է հարգի նշանակման մետրական համակարգ։ Ըստ այդ համակարգի հարգը հավասար է լիգատուրային համաձուլվածքի 1000 մասերում (ըստ զանգվածի) ազնիվ մետաղի մասերի թվին։ Հայաստանում այն կիիրառվում է սկսած խորհրդային տարիներից՝ 1927 թվականի նոյեմբերի 15-ից։
Առավել տարածված հարգեր՝

ոսկի  - 375, 500, 583, 585, 750, 958, 996, 999,9 (օգտագործվում է տիեզերական արդյունաբերությունում)
արծաթ  - 750, 800, 875, 916, 925, 960
պլատին  - 950
պալադիում  - 500, 850


== Կարատային համակարգ ==
ԱՄՆ-ում, Մեծ Բրիտանիայում և Շվեյցարիայում ընդունված է հարգի կարատային համակարգ, որը համապատասխանում է մետրականին 24 պայմանական միավորների՝ կարատների։


== Համակարգերի հարաբերությունը ==
999 → համարժեքն է 24 կարատ, առավելապես հայտնի է որպես «երեք ինը»,
916 → համարժեքն է 22 կարատի,
833 → համարժեքն է 20 կարատի,
750 → համարժեքն է 18 կարատի,
625 → համարժեքն է 15 կարատի,
585 → համարժեքն է 14 կարատի,
417 → համարժեքն է 10 կարատի,
375 → համարժեքն է 9 կարատի,
333 → համարժեքն է 8 կարատի, 1884 թվականից հետո մինիմալ հարգը Գերմանիայում։


== Հղումներ ==
Ծասր

Ծասր (վրաց.՝ წასრი), գյուղ Վրաստանում։ Գտնվում է Իմերեթի մարզի Ճիաթուրայի շրջանում։


== Դիրք ==
Գյուղը գտնվում է ծովի մակարդակից 720 մետր բարձրության վրա։ Շրջկենտրոն Ճիաթուրայից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 261 մարդ։


== Ծանոթագրություններ ==
Ոսկե ատրճանակով մարդը (այլ կիրառումներ)

Ոսկե ատրճանակով մարդը, կարող է վերաբերել՝

Ոսկե ատրճանակով մարդը - ռեժիսոր Գայ Հեմիլտոնի ֆիլմերից
Ոսկե ատրճանակով մարդը - Յան Ֆլեմինգի տասներկուերորդ վեպը Ջեյմս Բոնդի մասին
Նշան Հարությունյան

Նշան Արտաշեսի Հարությունյան (օգոստոսի 17, 1937(1937-08-17), Ափնագյուղ, Ապարանի շրջան, Հայկական ԽՍՀ, ԽՍՀՄ, Ապարան, Ափնագյուղ), շինարար-ճարտարապետ, շինարարական տրեստի կառավարիչ, ՀԽՍՀ վաստակավոր շինարար (1982 թ.)։


== Կրթություն ==
1951 թվականին ավարտել է Ափնագյուղի 7-ամյա դպրոցը, 1959 թվականին՝ Երևանի հիդրոմելիորատիվ տեխնիկումը, 1983 թվականին՝ Երևանի ճարտարագիտական ինստիտուտի ճարտարապետա-շինարարական ֆակուլտետը։


== Գործունեությունը ==
1960-1964 թվականներին ծառայել է խորհրդային բանակում։ 1964-2002 թվականներին աշխատել է ՀԽՍՀ, ապա՝ ՀՀ քաղաքաշինության նախարարության "Երքիմշին" տրեստում։ 1964-1966 թվականներին եղել է վարպետ, 1966-1969 թվականներին՝ ավագ աշխղեկ, 1969-1980 թվականներին՝ տեղամասի պետ, 1980-1984 թվականներին՝ "Երքիմշին" տրեստի թիվ 24 շինարարական վարչության պետ, 1984-1988 թվականներին՝ "Երքիմշին" տրեստի գլխավոր ճարտարագետ, 1988-1991 թվականներին՝ "Երքիմշին" տրեստի թիվ 30 շինարարական վարչության պետ, 1991-1995 թվականներին՝ "Երքիմշին" տրեստի կառավարիչ, 1995-1999 թվականներին՝ "Երքիմշին" փակ բաժնետիրական ընկերության գործադիր տնօրեն, 1999-2002 թվականներին՝ "Երքիմշին" տրեստի թիվ 20 շինարարական վարչության տնօրեն։ 2002-2006 թվականներին՝ Երևանի "Ջրմուղ-կոյուղի" փակ բաժնետիրական ընկերության "Ջրառ և տեխնիկական կենտրոնացված սպասարկում" մասնաճյուղի տնօրեն-գլխավոր տնօրենի տեղակալ։
"Երքիմշին" տրեստն է կառուցել "Ռոսիա" կինոթատրոնը, "Հրազդան" մարզադաշտը, հայ-ամերիկյան "Հանթսման" և "Կարիտաս Իտալիանո" երկաթբետոնյա կոնստրուկցիաների գործարանները, "Ուխտատուն" թանգարանը, վերակառուցել է "Նաիրիտ", ավտոդողերի, պոլիվինիլացետատ, պոլիպլաստ, կաշվի թիվ 1 և 7 գործարանների շենքերը։ Կառուցել է ճանապարհներ, ջրատարներ, մաքրման կայաններ, մշակութային, կենցաղային, թեթև արդյունաբերության օբյեկտներ, մետրոյի վերգետնյա կայարաններ, բնակելի շենքեր։


== Պարգևատրվել է ==
Խորհրդային Պատվո նշան շքանշանով (1978 թ.)։
(6833) 1993 FC1

(6833) 1993 FC1, աստերոիդ աստերոիդների հիմնական գոտում։ Հայտնաբերվել է 1993 թվականի մարտի 19-ին Սեյջի Շիրաիի և Շուջի Հայակավայի կողմից Հիդակայում։
Միջին հեռավորությունը Արեգակից կազմում է 2,595725 ա. մ., առավելագույնը մոտենում է 2,3055 ա. մ. հեռավորության վրա և հեռանում 2,8859 ա. մ.։ Արեգակի շուրջ մեկ ամբողջական պտույտ է կատարում 1527,52 երկրային օրվա ընթացքում, իր ուղեծրով շարժվելով միջինում 0,235676 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6833) 1993 FC1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գուրգեն Քամալյան

Գուրգեն Ոսկանի Քամալյան (մարտի 3, 1909(1909-03-03), Շուշի, Ելիզավետպոլի նահանգ, Կովկասի փոխարքայություն, Ռուսական կայսրություն - 1973), խորհրդային կենսաքիմիկոս։ Կենսաբանական գիտությունների դոկտոր (1953), պրոֆեսոր (1954)։ ՀԽՍՀ գյուղատնտեսական կենսաքիմիայի հիմնադիր։ ՀԽՍՀ գիտության վաստակավոր գործիչ (1960)։ 


== Կենսագրություն ==
1936 թվականին ավարտել է անասնաբուծական-անասնաբուժական ինստիտուտը։ 1931-1941 թվականներին եղել է ՀԿԿ ԿԿ գյուղատնտեսության բաժնի վարիչի տեղակալ։ Մասնակցել է Երկրորդ համաշխարհային պատերազմին։ 1946-1973 թվականներին եղել է Երևանի անասնաբուծական-անասնաբուժական ինստիտուտի կենսաքիմիայի ամբիոնի վարիչ և միաժամանակ 1955-1972 թվականներին՝ ռեկտոր։ Կենսաբանական գիտությունների դոկտոր է դարձել 1953 թվականին, պրոֆեսոր՝ 1954 թվականին, իսկ 1960 թվականին արժանացել է ՀԽՍՀ գիտությունների վաստակավոր գործչի կոչման։ Բազմիցս ընտրվել է ՀԿԿ ԿԿ վերստուգիչ հանձնաժողովի անդամ և ՀԿԿ ԿԿ անդամության թեկնածու։
Գիտական աշխատանքները վերաբերում են նյութափոխանակության կարգավորման, գյուղատնտեսական կենդանիների և բույսերի մթերատվության բարձրացման ֆիզիոլոգիա-կենսաքիմիական հիմունքների ուսումնասիրմանը։ Դրանցից կարելի է թվարկել «Բիոքիմիա», Եր., 1964, «Կոլամինը որպես կենդանիների և բույսերի աճի խթանիչ», Եր., 1965 թ., «Коламин и его биологическое значение» Е., 1960։
Վախճանվել է 1973 թվականի մայիսի 9-ին՝ Երևանում։


== Պարգևներ ==
Կարմիր աստղի շքանշան։
Հոկտեմբերյան հեղափոխության շքանշան։
Աշխատանքային կարմիր դրոշի շքանշան և մեդալներ։


== Երկեր ==
Վիտամինները և գյուղատնտեսական կենդանիների ավիտամինոզ հիվանդությունները, 1952։
Коламин и его биологическое значение, 1960.
Բիոքիմիա։ Ուսումնական ձեռնարկ։ 1964։
Կոլամինը որպես կենդանիների և բույսերի աճի խթանիչ, Երևան, 1965։
Материалы докладов научных конференций института за 1965-66 годы, 1967.


== Ծանոթագրություններ ==
Արարակուարայի ագլոմերացիա (մեզոշրջան)

Արարակուարայի ագլոմերացիա (պորտ.՝ Mesorregião de Araraquara), վարչական մեզոշրջան Բրազիլիայում մտնում է Սան Պաուլու նահանգի կազմի մեջ։ Բնակչությունը կազմում է 800 644 մարդ 2006 թվականի տվյալով։ Զբաղեցված տարածքը 9455,299 կմ²։ Բնակչության խտությունը 84,7 մարդ/կմ²։


== Վիճակագրություն ==
Համախառն ներքին արտադրանքը 2003 թվականին կազմել է 11 873 551 400,00 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով կազմել է 2003 թվականին կազմել է 15 510,41 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման պոտենցիալը 2000 թվականին կազմել է 0,814 (ըստ ՄԱԿ-ի զարգացման տվյալների)


== Մոզոշրջանի կազմ ==
Այս մեզոշրջանի մեջ են մտնում հետևյալ միկրոշրջանները՝

Արարակուարա
Սան Կարլուս
Լասսել

Լասսել (ֆր.՝ Lascelle), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 312 մարդ, բնակչության խտությունը` 16.34 մարդ/կմ²։ Բնակավայրը զբաղեցնում է 19.1 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 95 կմ հարավ-արևմուտք, Օրիյակ քաղաքից` 16 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 190 աշխատունակ (15-64 տարեկան) բնակիչ, որոնցից ակտիվ էին 134-ը, իսկ ոչ ակտիվները` 56։ Ակտիվության ցուցանիշը կազմում է 70,5 %։ 134 աշխատունակ մարդկանցից աշխատել է 125 անձ (70 տղամարդ և 55 կին)։ Գործազուրկ են եղել 9 անձ (4 տղամարդ և 5 կին)։ 56 անաշխատունակներից 12-ը եղել են աշակերտներ կամ ուսանողներ, 26-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բեզիմյանկա (Մեդվեդիցայի վտակ)

Անվան այլ կիրառումների համար տե՛ս՝ Բեզիմյանկա (այլ կիրառումներ)Բեզիմյանկա (ռուս.՝ Безымянка), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Մեդվեդիցա գետի ձախ ափին՝ 74 կմ հեռավորության վրա։ Գետի երկարությունը 25 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Մեդվեդիցա գետն է, գետի ենթաավազանը Տերսա և Դեն գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010300312107000009134
Հիդրոլոգիական ուսումնասիրությունների կոդը - 107000913
Ավազանի կոդը - 05.01.03.003
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սեն Մորիս դե Լիոն

Սեն Մորիս դե Լիոն (ֆր.՝ Saint-Maurice-des-Lions), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 958 մարդ, բնակչության խտությունը` 19.13 մարդ/կմ²։ Բնակավայրը զբաղեցնում է 50.08 կմ² տարածք։


== Աշխարհագրություն ==
Գտնվում է Փարիզ քաղաքից 350 կմ հարավ, Պուատիե քաղաքից` 75 կմ հարավ, Անգուլեմ քաղաքից` 55 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 586 աշխատունակ (15-64 տարեկան) բնակիչ, որոնցից ակտիվ էին 414-ը, իսկ ոչ ակտիվները` 172։ Ակտիվության ցուցանիշը կազմում է 70,6 %։ 414 աշխատունակ մարդկանցից աշխատել է 378 անձ (208 տղամարդ և 170 կին)։ Գործազուրկ են եղել 36 անձ (16 տղամարդ և 20 կին)։ 172 անաշխատունակներից 45-ը եղել են աշակերտներ կամ ուսանողներ, 87-ը` թոշակառուներ, իսկ 40-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նոյեմբերյանի պատմության և մշակույթի անշարժ հուշարձանների ցանկ (Տավուշի մարզ)

Այս հոդվածը ներկայացնում է Տավուշի մարզի Նոյեմբերյան քաղաքի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 12 հուշարձան (11 միավոր)։

 


== Ծանոթագրություններ ==
Հեռուստատեսությունն Էստոնիայում

Հեռուստատեսությունն Էստոնիայում ստեղծվել է 1955 թվականին, երբ ԽՍՀՄ կառավարության 1953 թվականի որշմամբ։ 2006 թ. պաշտոնապես սկսվել է թվային հեռարձակումը։ Ներկայումս հեռուստատեսությունը հանդիսանում է երկրի ամենապահանջված ԶԼՄ-ի տեսակը։


== Հեռուստաալիքների ցանկը ==


=== Հանրային հեռուստատեսություն ===


=== Մասնավոր ===
Kanal 2
Kanal 11
Kanal 12
Seitse
TVN (ռուսերեն)
TV3
TV3+ (ռուսերեն)
TV6


=== Գավառային ===
Alo TV - Տարտու
Tallinna TV – Տալլին


=== Հեռարձակումը դադարեցված հեռուստաալիքներ ===
TV 1
EVTV
RTV
Tipp TV
Neljas
Kalev Sport
TV4
MTV Eesti
TV14


== Ծանոթագրություններ ==
Հերմանն ամրոց

Հերմանն ամրոց (էստ․՝ Hermanni linnus, նաև՝ Նառվա ամրոց), միջնադարյան ամրոց Էստոնիայի Նառվա քաղաքում՝ Նառվա (Նառովա) գետի ափին։ Ամրոցը հիմնադրվել է XIII դարում դանիացիների կողմից։ Իր պատմության ընթացքում ամրոցը պատկանել է Դանիային, Լիվոնյան օրդենին, Ռուսաստանին, Շվեդիային ու Էստոնիային։ Երկրորդ համաշխարհային պատերազմի ժամանակ ամրոցը խիստ վնասվել է, սակայն հետագայում վերականգնվել է, և այսօր ամրոցի շենքում տեղակայված է Նառվայի թանգարանը։


== Պատմություն ==
Հերմանն ամրոցի կառուցման հստակ տարեթիվը վիճելի է։ 13-րդդարի առաջին կեսին Հյուսիսային Էստոնիան գրաված դանիացիները 1223 թվականին Ռուգոդիվում՝ Նառվա գետի ու «հին» ճանապարհի հատման վայրում, կառուցել են պաշտպանական փայտե ամրություններ։ 14-րդ դարի սկզբում դանիացիներն սկսում են կառուցել քարե ամրոցը, որը հետագայում անվանվում է Հերմանն ամրոց։ Ամրոցի մասին առաջին հիշատակությունը վերաբերում է 1329 թվականին։
1347 թվականին Դանիայի Վոլդեմար IV արքան Հյուսիսային Էստոնիան հանձնեց Լիվոնյան օրդենին, այդ ժամանակ էլ կառուցվում է Հերմաննի աշտարակի առաջին հատվածը։ 1492 թվականին Հերմանն ամրոցի դիմաց՝ Նառվա գետի մյուս ափին, կառուցվեց ռուսական Իվանգորոդ ամրոցը։ XV-րդ դարի վերջին ու XVI-րդ դարի սկզբին Նառվա քաղաքի շուրջը կառուցվում է նոր պարիսպ, որը, սակայն, չի պահպանվել. ավերվել է 1777 թվականին։ 1558 թվականին ամրոցը գրավում են ռուսները, իսկ 1581 թվականին այն անցնում է Շվեդիայի տիրապետության տակ և մնում նրանց ձեռքին մինչև 1704 թվականը։ Այս ընթացքում ամրոցը շարունակում է ամրացվել տարբեր շինություններով։ 1683 թվականին անվանի ինժեներ Էրիկ Դալբերգի կողմից մշակվում է ամրոցի նոր պլան, որ հաստատվում է Շվեդիայի արքայի կողմից։ Այս վերակառուցումների արդյունքում նույնն է մնում միայն գետի կողմի պատը։ Ամրոցի արևմտյան ու հյուսիսային հատվածները խիստ ընդարձակվեցին ու ամրացվեցին հավելյալ բաստիոններով։ Այս վերակառուցումը շարունակվեց մինչև 1704 թ-ը. այդ ընթացքում շվեդները կառուցեցին 6 բաստիոն ու Սպես (Հույս) ամրությունը։ Հյուսիսային պատերազմի ընթացքում՝ 1704 թվականին, ամրոցը գրավվեց ռուսների կողմից։ 1863 թվականին Նառվան կորցնում է բերդաքաղաքի կարգավիճակը, սակայն Հերմանն ամրոցի Մութ դարպասների շուրջն սկսվում է այգու հիմնումը, 1875 թվականին Մութ ամրոցները քանդվում են։
Երկրորդ համաշխարհային պատերազմի տարիներին ամրոցը ավերածությունների է ենթարկվում։ Վերակառուցումն սկսվել է 1950 թվականին։ Ներկայում ամրոցի շենքում տեղակայված է Նառվայի թանգարանը, իսկ շուրջը այգի է։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Նառվայի ամրոցի մասին narvamuuseum.ee կայքում
Նառվայի ամրոց (Հերմանն ամրոց)
Լա Շապլոդ

Լա Շապլոդ (ֆր.՝ La Chapelaude), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Յուրել կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03055։


== Բնակչություն ==
Համայնքի բնակչությունը 2008 թվականին կազմում էր 974 մարդ։


== Տնտեսություն ==
2007 թվականի տվյալներով 641 աշխատունակ տարիքի մարդկանցից (15-64 տարեկան) 478-ը տնտեսապես ակտիվ էին, 163-ը անգործունակ (ակտիվության ցուցանիշը 74,6 %, 1999 թվականին եղել է՝ 66,3 %)։ 478 աշխատունակ բնակիչներից 431-ը աշխատում էին (241 տղամարդ և 190 կին), անաշխատանք էին 47-ը (22 տղամարդ և 25 կին)։ 163 անգործունակ մարդկանցից 50-ը աշակերտներ կամ ուսանողներ են, 50-ը թոշակառու, 63-ը անաշխատունակ էին այլ պատճառներով։


== Տեսարժան վայրեր ==
Սուրբ Նիկոլյա եկեղեցի (XI—XIII դարեր).


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լա Շապլոդ» (ֆրանսերեն)։ Արխիվացված օրիգինալից 2012-10-01-ին։ Վերցված է 2012-8-4 
«Լա Շապլոդ» (ֆրանսերեն)։ cassini.ehess.fr։ Արխիվացված օրիգինալից 2013-01-13-ին։ Վերցված է 2012-12-31
Արմենիշ-Դոյչե Քորեսփոնդենց

«Արմենիշ-Դոյչե Քորեսփոնդենց» (գերմ.՝ Armenisch-Deutsche Korrespondenz - «Հայ-գերմանական թղթակցություն»), Գերմանա-հայկական ընկերության եռամսյա պաշտոնաթերթ։ 
Լույս է տեսնում 1973 թ-ից, Քյոլնում, գերմաներեն։ Խմբագիրն է Էլվիրա Քինդլը։
Նարինե Օջախյան

Նարինե Օնիկի Օջախյան (մայիսի 26, 1981(1981-05-26), Երևան, Հայկական ԽՍՀ, ԽՍՀՄ), հայ օպերային երգչուհի (սոպրանո)։


== Կենսագրություն ==
Նարինե Օջախյանը ծնվել է 1981 թվականին, Երևանում։ 2003 թվականին ավարտել է Երևանի Կոմիտասի անվան պետական կոնսերվատորիան Մարիաննա Հարությունյանի դասարանը, այնուհետև ստացել է Ռաֆի Մանուկյանի անվան կրթաթոշակ և ուսումը շարունակել է Լոնդոնի թագավորական երաժշտական ակադեմիայի երգեցողության (2005) և օպերային (2006) բաժիններում։
1992 թվականին եղել է «Հայաստանի փոքրիկ երգիչներ» երգչախմբի մենակատար և երգչախմբի կազմում հյուրախաղերով հանդես է եկել եվրոպական մի շարք երկրներում, ԱՄՆ-ում, Եգիպտոսում։


== Օպերային դերերգեր ==


== Պարգևներ ==
"Golden Gate" («Ոսկե դուռ») միջազգային փառատոնի ոսկե մեդալ (1995 թվական, Սան Ֆրանցիսկո)
Հանրապետական մրցույթի 1-ին մրցանակ (2000 թվական, Երևան)
Opera Rara Patric Schmid Bel Canto Prize
Սոլթի հիմնադրամի մրցանակ  (Լոնդոն)
Լորան Զախարի ազգային վոկալ մրցույթի ֆինալիստ


== Ծանոթագրություններ ==
Պորոս (այլ կիրառումներ)

Պորոս, եզրույթը կարող է նշանակել՝

Պորոս, հնդիկ արքա,
Պորոս, Սարոնիկական կղզիներից մեկը,
Պորոս, գետ Ռուսաստանում՝ Կեմերովոյի մարզում։
Հաքան Բալտա

Հաքան Քադիր Բալտա (թուրքերեն՝ Hakan Kadir Balta, մարտի 23, 1983(1983-03-23)[…], Բեռլին, Արևելյան Գերմանիա), թուրք ֆուտբոլիստ, ձախ պաշտպան։ Բեռլինի «Հերտայի» սան է։


== Կենսագրությունը ==
Ձախ պաշտպան, ով կատարում է լավ գոլային փոխանցումներ և հեռվից հարվածներ։ Առաջին պրոֆեսիոնալ ակումբը  «Манисаспор»-ն էր, որտեղ հանդես եկավ Հաքանը, 2002-2007 թվականներին 4 տարվա ընթացքում անցկացնում է 128 խաղ և խփում 22 գոլ։ 2007 թվականի սեպտեմբերին տեղափոխվում է  «Галатасарай» և անմիջապես դառնում հիմնական խաղացող։ Առաջին մրցաշրջանում հաղթում է առաջնությունը։ Նորամուտը տեղի ունեցավ 2007 թվականի սեպտեմբերի 16-ին «Коньяспора»-ի դեմ խաղոււմ (6:0), Հաքան դուրս է գալիս փոխարինման։
Ստամբուլի ակումբի խաղից հետո հրավեր ստացավ  Евро-2008-ի կողմից ամենակարևոր մենամարտի մասնակցության համար։ 2007 թվականի նոյեմբերի 17-ին Նորվեգիայի հավաքական-ի դեմ խաղում նշել է նորամուտը(2:1), որտեղ հանդես է գալիս մեկնարկային կազմում և մասնակցում ամբողջ խաղին։ Մասնակցել է Եվրոպայի առաջնության բոլոր 5 խաղերին և թիմին օգնել դուրս գալ կիսաեզրափակիչ և նվաճել բրոնզե մեդալներ։
2018 թվականի ամռանը ավարտել է խաղային կարիերան։


== Ձեռքբերումներ ==
«Գալաթասարայ»Թուրքիայի չեմպիոն՝ 2007-2008, 2011-2012, 2012-2013, 2014-2015, 2017-2018
Թուրքիայի Սուպերգավաթակիր՝ 2008, 2012, 2013, 2015
Թուրքիայի գավաթակիր՝ 2013-2014Թուրքիայի հավաքականԵվրո 2008-ի բրոնզե մեդալակիր


== Ծանոթագրություններ ==


== Արտաքին հղումներ ==
Профиль игрока на УЕФА
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Վիճակագրությունը National Football Teams կայքում(անգլ.)
Սիմոն Երեմյան

Սիմոն Երեմյան (հոկտեմբերի 30, 1871(1871-10-30), Տրապիզոն, Օսմանյան կայսրություն - 1936, Միլան, Իտալիայի թագավորություն), հայ բնագետ, գրող, բանասեր։


== Կենսագրություն ==
Ուսանել է ծննդավայրում, ապա Վենետիկի Մխիթարյանների մոտ, 1895 թվականին դարձել միաբանության անդամ։ 1899-1905 թվականներին խմբագրել Է «Բազմավեպ»-ը, 1901 թվականից՝ նաև «Գեղունի» հանդեսը։ 1896 թվականին Վենետիկում հրատարակել է «Նոր կենդանաբանութիւն եւ մարդաբանութիւն պատմական եւ նկարագրական», 1898 թվականին «Տարվինականութիւն կամ տեսակաց եւ մարդուս ծագման խնդիրը», 1901 թվականին՝ «Հայ բժշկարանք» աշխատությունները։


== Աշխատություններ ==
Ուշագրավ է «Պատկերազարդ բառգիրք գործնական գիտութեանց» (1900) աշխատություն-հանրագիտարանը։ Հրատարակել է գեղարվեստական ստեղծագործություններ՝ «Տուրկին» (1903), «Տագնապը» (1904) վիպակները, «Անէծք» (1903), «Սաթենիկ» (1904), «Ուխտը» (1905) ողբերգությունները, արձակ բանաստեղծություններ, հուշեր։ Լույս է ընծայել գրականագիտական ուսումնասիրություններ՝

«Կենսագրութիւն Ղեւոնդ Ալիշանի» (1902),
«Գրական պատմութիւն և գեղեցիկը» (1915),
«Գրագէտ հայեր» 10 հատորանոց աշխատությունը (1913-1933), որտեղ տրված են հայ մշակութային գործիչների (Ղևոնդ Ալիշան, Ղազարոս Աղայան, Մատթեոս Մամուրյան, Հակոբ Պարոնյան, Տիգրան Կամսարական) դիմանկար-բնութագրականները։


== Երկեր ==
Մխիթարյան վեհը. կենսագրական ստուերագիր տեառն գեր․ Իգնատիոս վարդապետի Կիւրեղեան․, Վենետիկ․, 1904։
Հայ միտքը, Վենետիկ, 1906։
Պատկերներ, արձակ քնարական բանաստեղծութիւններ, Վենետիկ, 1913
Օսմանիեի մարզ

Օսմանիեի մարզ (թուրքերեն՝ Osmaniye ili), նահանգ Թուրքիայի Հանրապետության Միջերկրածովյան տարածաշրջանում։


== Տես նաև ==
Թուրքիայի վարչական բաժանում
Միջերկրածովյան տարածաշրջան
Բայգուզինո (այլ կիրառումներ)

Բայգուզինո, կարող է վերաբերել՝

Բայգուզինո - գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բայգուզինո - գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Սամուրսկայա

Սամուրսկայա (ռուս.՝ Самурская), ստանիցա Ռուսաստանի Դաշնության Կրասնոդարի երկրամասի Ապշերոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էլմոր շրջան (Այդահո)

Անվան այլ կիրառումների համար տե՛ս՝ Էլմոր շրջան (այլ կիրառումներ)Էլմոր շրջան (անգլ.՝ Elmore County), ԱՄՆ Այդահո նահանգի 44 վարչական միավորներից մեկը։ Ընդհանուր տարածությունը 7.972 կմ² է, բնակչությունը՝ 29.130 մարդ (2010 թ. տվյալներով)։ Շրջկենտրոնն է Մաունթեն Հոմ բնակավայրը։ Կազմավորվել է 1889 թ.։
Տերեշկովսկի գյուղական խորհուրդ (այլ կիրառումներ)

Տերեշկովսկի գյուղական խորհուրդ, կարող է վերաբերել՝

Տերեշկովսկի գյուղական խորհուրդ - Ուկրաինայի Պոլտավայի մարզի Պոլտավայի շրջան ում
Տերեշկովսկի գյուղական խորհուրդ - Ուկրաինայի Սումիի մարզի Սումսկի շրջանում
Ադամ Բոլդուին

Ադամ Բոլդուին (անգլ.՝ Adam Baldwin, փետրվարի 27, 1962(1962-02-27), Winnetka, New Trier Township, Կուկ շրջան, Իլինոյս, ԱՄՆ), ամերիկյան դերասան, որն առավել հայտնի է «Միամետաղ զրահ» ֆիլմում խաղացած շարքային Զվերյուգայի, «Իմ թիկնապահը» ֆիլմում Ռիքի Լինդերմանի, ինչպես նաև հեռուստասերիալներում՝ «Գաղտնի նյութեր»՝ Նոուլ Ռոռերի, «Հրեշտակը»՝ Մարկուս Համիլթոնի, «Լուսատտիկ» Ջեյն Քոբբի և «Չակ»  Ջոն Քեյսի դերերով։
Բոլդուին եղբայրների հետ ազգակցական կապ չունի։


== Վաղ կյանք ==
Ծնվել է 1962 թվականին Իլինոյս շրջանի Ուինետկա քաղաքում։ Հաճախել է New Trier Township High School դպրոցը։


== Կարիերա ==
2002 թվականից մինչև 2003 թվականը Ադամ Բոլդուինը նկարահանվել է Ջոս Ուիդոնի «Լուսատտիկ» գիտաֆանտաստիկ սերիալում վարձկան զինվոր Ջեյն Կոբբի դերում։ «Ջեյնբուրգ» էպիզոդում որպես դեկորացիա ստեղծվել է Բոլդուինի հերոսի տեսքով մարմարե արձան, որի գլուխը նկարահանումներից հետո նա վերցրել է որպես հիշատակ։
2012 թվականին դերասանը հայտնվել է« Կասլ» հեռուստասերիալի չորրորդ եթերաշրջանում՝ այդպիսով վերամիավորվելով «Լուսատտիկ» ֆիլմի գործընկեր Նեյթան Ֆիլլիոնի հետ։ Բոլդուինը ժամանակավորապես խաղացել է իր զուգընկերոջ` Նյու Յորքի ոստիկանության հետախույզ Իթան Սլոթերի դերը։


== Անձնական կյանք ==
Ամուսնացած է Էմի Ջուլիուսի հետ։ Զույգն ունի երեք երեխա՝ դստրերը՝ Ջեսելը և Զոին և որդին՝ Դեվլին Շեպարդը։


== Քաղաքական դիրքորոշում ==
1980 թվականից եղել է ԱՄՆ դեմոկրատական կուսակցության անդամ, սակայն Դավիթ Գորովիցի «The Radical Son» գիրքը ընփերցելուց հետո, փոխել է իր դիրքորոշումը։ Դրանից հետո Բոլդուինը իրեն անվանում էր «ազատական-պահպանողական»։
Որոշ ժամանակ գրել է հոդվածներ «The Huffington Post» ազատական կայքի համար։
:
Այս առիթով Ադամ Բոլդուինը և դերասան Նիք Սարսին փոքրիկ կոնֆլիկտի մեջ են մտել Թիմ Պիկոկ անունով ԼԳԲՏ ակտիվիստի հետ(անգլ.՝ Tim Peacock):
2018 թվականին Մարջորի Սթոունման Դուգլաս ավագ դպրոցում հրաձգությունից հետո` Բոլդուինը հայտարարել է դպրոցներում զինված թիկնապահներ մտցնելու անհրաժեշտության մասին։


== Ֆիլմագրություն ==


== Ծանոթագրություններ ==
Ֆրոմուլ

Ֆրոմուլ (ֆր.՝ Frohmuhl), համայնք Ֆրանսիայի Գրանդ Էստ մարզի Ստորին Հռենոս գավառում:
Բնակչությունը 2006 թվականի դրությամբ կազմում է 193 մարդ, բնակչության խտությունը` 117.68 մարդ/կմ²: Բնակավայրը զբաղեցնում է 1.64 կմ² տարածք:


== Աշխարհագրություն ==
Գտնվում է Փարիզ քաղաքից 360 կմ արևելք, Ստրասբուրգ քաղաքից` 50 կմ հյուսիս-արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 113 աշխատունակ (15-64 տարեկան)  բնակիչ, որոնցից ակտիվ էին 90-ը, իսկ ոչ ակտիվները` 23: Ակտիվության ցուցանիշը կազմում է 79,6 %: 90 աշխատունակ մարդկանցից աշխատել է 76 անձ (42 տղամարդ և 34 կին): Գործազուրկ են եղել 14 անձ (6 տղամարդ և 8 կին): 23 անաշխատունակներից 5-ը եղել են աշակերտներ կամ ուսանողներ, 12-ը` թոշակառուներ, իսկ 6-ը չեն աշխատել տարբեր պատճառներով:


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
32

Այս հոդվածը 32 թվականի մասին է։ Տես նաև 32 թվի մասին հոդվածը։
32 թվական, նահանջ տարի, որն, ըստ Գրիգորյան օրացույցի, սկսվում է հինգշաբթի օրը։ Այն մեր թվարկության 32-րդ տարին է, 1-ին հազարամյակի 32-րդ տարին, 1-ին դարի 32-րդ տարին, 1-ին դարի 4-րդ տասնամյակի 2-րդ տարին, 30-ական թվականների 2-րդ տարին։


== Դեպքեր ==


== Ծնունդներ ==


== Մահեր ==
Single-Bilingual

«Single-Bilingual», բրիտանական փոփ-խումբ Pet Shop Boys-ի երգը։ 1996 թվականին այն թողարկվել էր որպես սինգլ (դա «Bilingual» ալբոմի երրորդ սինգլն էր), որը բրիտանական չարթերում զբաղեցրել է 14-րդ հորիզոնականը։


== Ստեղծագործություններ ==


===== CD 1 Parlophone (UK) =====
«Single-Bilingual» (3:30)
«Discoteca» (New Version) (3:48)
«The Calm Before The Storm» (2:46)
«Discoteca» (Trouser Enthusiast's Adventure Beyond The Stellar Empire Mix) (9:30)


===== CD 2 Parlophone (UK) =====
«Discoteca» (PSB Extended Mix) (7:02)
«Confidential» (Demo For Tina Turner) (4:48)
«Single-Bilingual» (Baby Doc Mix) (5:45)
«Discoteca» (Baby Doc Mix) (7:19)


===== UK Cassette Single =====
«Single-Bilingual» (3:30)
«Discoteca» (New Version) (3:48)


== Ամենաբարձր հորիզոնականները չարթերում ==


== Ծանոթագրություններ ==


== Աղբյուրներ ==
Pet Shop Boys-ի սկավառակագրությունը
V (ալբոմ, Maroon 5)

Անվան այլ կիրառումների համար տե՛ս՝ V (այլ կիրառումներ)«V» (Հինգ թվի հռոմեական գրությունը), ամերիկյան Maroon 5 խմբի հինգերորդ ստուդիական ալբոմն է։ Այն թողարկվել է 2014 թվականի օգոստոսի 29-ին՝ Interscope Records լեյբլի կողմից։ Ալբոմը իր թողարկման առաջին շաբաթում Միացյալ Նահանգերում վաճառվել է 164,000 օրինակով և գլխավորել է Billboard 200 ալբոմների հիթ շքերթը։
Ալբոմը ներառում է 11 երգ, սակայն ևս 3 երգ ներառված է դելյուքս թողարկման մեջ։ Ալբոմի սինգլներն են «Maps», «Animals», «Sugar», «This Summer's Gonna Hurt like a Motherfucker» և «Feelings» երգերը։


== Շաբաթական հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Խմբի պաշտոնական կայք
Վիլլապերուչո

Վիլլապերուչո (իտալերեն՝ Villaperuccio), կոմունա Իտալիայում, Սարդինիայի մարզում՝ Կարբոնիա-Իգլեզիաս գավառում։
Բնակչությունը կազմում է 1117 մարդ (2008 թվականի տվյալներով), բնակչության խտությունը կազմում է 31 մարդ/կմ²։ Զբաղեցնում է 36 կմ² մակերես տարածք։
Փոստային ինդեքսն է՝ 9010։ Հեռախոսային կոդը՝ 0781։
Բնակավայրի հովանավորը համարվում է սուրբ Beata Vergine del Rosario-ն։


== Ժողովրդագրություն ==
Բնակչության փոփոխություն։


== Կոմունային վարչակազմ ==
Հեռախոսահամար՝ 0781 950195 — 0781 950046
Պաշտոնական կայք։ http://www.comunas.it/villaperuccio/


== Արտաքին հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ժոզեֆ Վանդրիես

Ժոզեֆ Վանդրիես (ֆր.՝ Joseph Vendryes, հունվարի 13, 1875(1875-01-13)[…], Փարիզ - հունվարի 30, 1960(1960-01-30)[…], Փարիզ), ֆրանսիացի լեզվաբան։ Ընդհանուր և հնդեվրոպական լեզվաբանության մասնագետ։ Սորբոնի համալսարանի պրոֆեսոր (1907)։ Արձանագրությունների ու գրականության ակադեմիայի և արտասահմանյան՝ Իռլանդիայի, Նիդերլանդների, Դանիայի, Նորվեգիայի, ԼԺՀ ու ՉԽՍՀ ակադեմիաների անդամ։ Վանդրիեսը այսպես կոչված սոցիոլոգիական դպրոցի կողմնակից էր, որի դիրքերից էլ գրված է նրա «Լեզու։ Պատմության լեզվաբանական ներածություն» (1921) աշխատությունը։ Զբաղվել է լատիներենի, հունարենի և կելտական լեզուների ուսումնասիրությամբ։


== Ծանոթագրություններ ==
Լյախովո (գյուղ, Երմեկեևսկի շրջան)

Անվան այլ կիրառումների համար տե՛ս՝ ԼյախովոԼյախովո (ռուս.՝ Ляхово, բաշկիրերեն՝ Ляхов), գյուղ Ռուսաստանի, Բաշկորտոստան հանրապետության Երմեկեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8450) Եգորով

(8450) Եգորով (անգլ.՝ Egorov), աստերոիդ աստերոիդների հիմնական գոտում։ Հայտնաբերվել է 1977 թվականի օգոստոսի 19-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,750649 ա. մ., առավելագույնը մոտենում է 2,5117 ա. մ. հեռավորության վրա և հեռանում 2,9896 ա. մ.։ Արեգակի շուրջ մեկ ամբողջական պտույտ է կատարում 1666,29 երկրային օրվա ընթացքում, իր ուղեծրով շարժվելով միջինում 0,216049 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8450) Եգորով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոլյանկա (այլ կիրառումներ)

Պոլյանկա, կարող է վերաբերել՝

Պոլյանկա - գյուղ, Ուկրաինայի Ժիտոմիրի մարզի Կորոստենի շրջանում
Պոլյանկա - գյուղ, Ուկրաինայի Նիկոլաևի մարզի Արբուզինկայի շրջանում
Պոլյանկա - գյուղ, Ուկրաինայի Սումիի մարզի Սերեդինա-Բուդայի շրջանում
Պոլյանկա - քաղաքատիպ ավան, Ուկրաինայի Ժիտոմիրի մարզի Բարանովի շրջանում
Լյուբեն Կարավելով

Լյուբեն Ստոյչև Կարավելով (բուլղար․՝ Любен Стойчев Каравелов նոյեմբերի 7, 1834(1834-11-07) կամ 1834, Կոպրիվշիտիցա, Օսմանյան կայսրություն - հունվարի 21, 1879(1879-01-21) կամ 1879, Ռուսե, Բուլղարիայի իշխանություն), բուլղար գրող, հրապարակախոս, հասարակական-քաղաքական գործիչ։


== Կենսագրություն ==
1857-1866 թթ. ապրել է Մոսկվայում, համակվել հեղափոխական դեմոկրատներ Գերցենի, Չեռնիշևսկու, Դոբրոլյուբովի առաջավոր գաղափարներով։ Կարավելովի անդրանիկ երկերը լույս են տեսել ռուսերեն («Բուլղար ավազակապետը»` 1860 թ., հայերեն հրատարակությունը` 1887 թ., «Բուլղարների ժողովրդական կենցաղի հուշարձաններ»` 1861 թ.): 1867 թ-ին անցել է Սերբիա, ապա տեղափոխվել Ռումինիա։ 1869 թ-ին դարձել է Բուլղարական հեղափոխական կենտրոնական կոմիտեի անդամ, 1872 թ-ին՝ նախագահը։ Հրատարակել է «Ազատություն» (1869-1872 թթ.) և «Անկախություն» (1873-1874 թթ.) թերթերը։ Օսմանյան լծից ազգային ազատագրության միակ ուղին համարել է ժողովրդական հեղափոխությունը։ 1873 թ-ին, Վ. Լնսկոէ մահապատժից խորապես ցնցված, սկսել է զբաղվել սոսկ լուսավորական գործունեությամբ։ Հրատարակել է «Գիտելիք» հանդեսը (1875 թ.)։ 1877-1878 թվականների ռուս-թուրքական պատերազմի ժամանակ Բուլղարիա է վերադարձել որպես ռուս բանակի գլխավոր հրամանատարության (շտաբի) թարգմանիչ, ողջունել է հայրենիքի ազատագրումը։ XIX դարի վերջին Կարավելովի մի շարք հայրենասիրական երկեր թարգմանվել են հայերեն։


== Ծանոթագրություններ ==
Մադլին Քլայն

Մադլին Քլայն (անգլ.՝ Madelyn Cline, դեկտեմբերի 21, 1997(1997-12-21), Չարլստոն, Հարավային Կարոլինա), ամերիկացի դերասանուհի, առաջին հերթին հայտնի է դարձել Սառա Քեմերոնի դերի շնորհիվ՝ «Արտաքին բանկեր» սերիալում։


== Կենսագրություն ==
Մադլին Քլայնը ծնվել է Չարլսթոնում (Հարավային Կարոլինա) ինժեներ Մարկ Քլայնի և անշարժ գույքի գործակալ Փամ Քլայնի ընտանիքում։ Դեռ դպրոցական տարիներին նա սկսեց նկարահանվել հեռուստատեսային գովազդներում, այդ թվում՝ T-Mobile-ի և Sunny D-ի համար։ Ավարտելով դպրոցը՝ Քլայնը ընդունվեց համալսարան, բայց 19 տարեկանում թողեց ուսումը հանուն կինոյումև հեռուստատեսության աշխատանքի։ Նա սկսեց էպիզոդիկ դերերից («Ջնջված ինքնություն»-ում Քլոյա, «Գլխավոր ուսուցիչներ»-ում Թեյլոր ՈՒոթս, մանր դերեր «Առաջնածիններ»-ում և «Տարօրինակ դեպքեր»)։ 2018 թվականին Քլայնը ստացել է Սառա Քեմերոնի դերը Netflix-ի  «Արտաքին բանկեր» սերիալում, որի առաջին եթերաշրջան պրեմիերան կայացել է 2020 թվականի ապրիլի 15-ին և ստացել դրական արձագանքներ։ 2021 թվականին դերասանուհին միացավ   «Հանել դանակները 2»-ի դերասանական կազմին։


== Ծանոթագրություններ ==
Ագյուդել

Այգյուդել (ֆր.՝ Agudelle), համայնք Ֆրանսիայի Պուատու Շարանտա մարզի Ծովափնյա Շարանտ գավառում։ Մտնում է Ժոնզակ կանտոնի կազմի մեջ։ Կոմունայի շրջանը՝ Ժոնզակ։
Համայնքի INSEE կոդ՝ 17002։


== Բնակչություն ==
Համայնքի բնակչությունը 2010 թվականին կազմում էր 106 մարդ։


== Տնտեսություն ==
2010 թվականի տվյալներով՝ աշխատունակ տարիքի 67 մարդկանցից (15-64 տարեկան) 45-ը տնտեսապես ակտիվ էին, 22-ը՝ ոչ ակտիվ (ակտիվության ցուցանիշը՝ 67,2 %, 1999 թվականին եղել է՝ 68,1 %)։ 45 աշխատունակ բնակիչներից 43-ը աշխատում էին (22 տղամարդ և 21 կին), անաշխատանք էին 2-ը (1 տղամարդ և 1 կին)։
22 անգործունակ մարդկանցից 3-ը աշակերտներ կամ ուսանողներ էին, 11-ը՝ թոշակառու, 8-ը անաշխատունակ էին այլ պատճառներով։


== Արտաքին հղումներ ==
Վիճակագրության ազգային ինստիտուտ – Ագյուդել (ֆր.)


== Ծանոթագրություններ ==
Պեստովկա (այլ կիրառումներ)

Պեստովկա, կարող է վերաբերել՝

Պեստովկա - գետ Ռուսաստանում, Ռևաժի վտակը
Պեստովկա - գյուղ Ռուսաստանի Ուդմուրթական հանրապետության Զավյալովսկի շրջանի կազմում
Բարդերնուտ

Բարդերնուտ, գյուղ Արևմտյան Հայաստանում, Բիթլիսի վիլայեթի Բիթլիսի գավառում։
Բնակչության մասին տեղեկություններ չեն պահպանվել։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Assassin’s Creed II

Assassin’s Creed II (ՄՀԱ։ [əˈsæsɪns ˈkɹiːd tu]), Ubisoft ընկերության կողմից թողարկված Action-adventure ժանրի համակարգչային խաղ, Assassin’s Creed խաղի շարունակությունը։ Պաշտոնական անոնսը կայացել է 2009 թվականի ապրիլի 16-ին Game Informer պարբերականում։ Գլխավոր հերոսը հանդիսանում է Դեզմոնդի նախահայրը` Էցիո Աուդիտորե դա Ֆիրենցե, Ֆլորենցիայի արիստոկրատ ընտանիքի երիտասարդ։ Խաղացողը լինում է Իտալիայում, խաղի իրադարձությունները ծավալվում են վերածննդի դարաշրջանում (1476-ից 1499 թվականներին), խաղացողը հանդիպում է տվյալ ժամանակաշրջանի անվանիօ մարդկանց հետ, օրինակ` Մեդիչիների, Լեոնարդո դա Վինչիի, Նիկոլո Մաքիավելիի, իսկ խաղացողների թշնամիներ են համարվում Ռոդրիգո Բորջիան, Ֆրանչեսկո Պացցի, Սավոնարոլա Ջիրոլամոն։ Խաղացողի մոտ ավելանում են նոր կարողություններ, օրինակ` լողալու, սուզվելու, մարտի ժամանակ հակառակորդի ձեռքից զենքը խլելու և այլ կարողություններ։ Խաղը Windows օպերացիոն համակարգի համար թողարկվել է 2010 թվականի մարտի 10-ին։ Չնայած վիճելի առաջին մասին, Assassin's Creed II-ը արժանացավ քննադատների 91%-ի հավանությանը, որը և խաղը դարձնում է 2009 թվականին դուրս եկած լավագույն խաղերից մեկը։ Խաղը համարվում է 2009 թվականին թողարկված լավագույն խաղերից մեկը։


== Ծանոթագրություններ ==


== Արտաքին հղումներ ==
Պաշտոնական կայք
Ինֆորմացիա խաղի մասին «Акелла» կայքում Archived 2009-11-21 at the Wayback Machine.
Ռուսալեզու պաշտոնական կայք(ռուս.)
Ռիթմ

Ռիթմ (հունարեն՝ ῥυθμός` համաչափություն, կառուցիկություն), հավասար միավորների պարբերական, կանոնավոր կրկնություն, որը հատուկ է ինչպես բնության երևույթներին (Երկրի պտույտն արեգակի և իր առանցքի շուրջ, ծովի մակընթացությունն ու տեղատվությունը, մարդու սրտի զարկերը), բոլոր մեխանիզմների աշխատանքին (լծակ, ժամացույց, մետրոնոմ, Նյուտոնի ճոճանակ, հաստոցներ և այլն), այնպես էլ արվեստի որոշ տեսակների (երաժշտություն, պար, չափածո խոսք)։
Երաժշտության մեջ ռիթմն առաջանում է հնչյունների կանոնավոր հերթականությունից։ Պարը մարդկային մարմնի ռիթմիկ շարժումների շարանն է։
Ռիթմը կարևորագույն դեր է խաղում չափածո խոսքում` տարանջատելով այն արձակից։ Չափածոն պարունակում է որոշ հավասար միավորներ, որոնց պարբերական կրկնությունից էլ առաջանում է ոտանավորի ռիթմը։ Չափածոյի բոլոր տեսակներում ռիթմի հիմնական միավորը բանաստեղծական տողն է։
Բանաստեղծական ռիթմն առաջանում է՝ 

վանկերի թվով հավասար տողերի կրկնությունից (վանկական ոտանավոր),
շեշտված և անշեշտ վանկերի նույնատիպ զուգորդումներից (վանկաշեշտական ոտանավոր),
տողերի մեջ հավասար թվով շեշտերի առկայությունից (Համաշեշտ ոտանավոր),
տողերի արտասանության ժամանակամիջոցի հավասարությունից (Չափական ոտանավոր)։Չափածո երկերում հանդես է գալիս ռիթմ ստեղծող ևս մի գործոն. երկու, երեք, չորս կամ ավելի տող միասին կազմում են մի խումբ՝ բանաստեղծական տուն։ Համանման տները բանաստեղծության կամ պոեմի մեջ կրկնվում են՝ ընդգծելով չափածո ստեղծագործության ռիթմը։


== Տես նաև ==
Վանկական ոտանավոր
Վանկաշեշտական ոտանավոր
Համաշեշտ ոտանավոր
Չափական ոտանավոր


== Աղբյուրներ ==
Էդ. Ջրբաշյան, Հ. Մախչանյան, Գրականագիտական բառարան, էջ 262
Արկադի Բաղդասարյան (Արկո)

Արկադի Զինովարի Բաղդասարյան, Արկո (օգոստոսի 25, 1945(1945-08-25), Բաքու, Ադրբեջանական ԽՍՀ, ԽՍՀՄ - օգոստոսի 31, 2022(2022-08-31)), հայ նկարիչ, ՀՀ վաստակավոր նկարիչ (2003), ՀՀ ժողովրդական նկարիչ (2015)։ Հայաստանում աբստրակտ արվեստի հիմնադիրներից։


== Կենսագրություն ==
Արկադի Բաղդասարյանը ծնվել է 1945 թվականին, Բաքվում։ Հայրը՝ Զինովար Բաղդասարյանը, ծնվել է ԼՂՀ Մարտակերտի շրջանի Լյուլասազ գյուղում, մայրը՝ Ծմակահող գյուղում։ Մանկությունն անցել է ԼՂՀ-ում՝ պապիկ-տատիկի մոտ։ Արկոն ընտանիքի չորս երեխաներից ավագն է։ 1960 թվականին ավարտել է Բաքվի ռուսական դպրոցը, 1965 թվականին՝ Բաքվի գեղարվեստի ուսումնարանը, 1971 թվականին՝ Երևանի գեղարվեստա-թատերական ինստիտուտը։ 1974-1982 թվականներին դասավանդել է նույն ինստիտուտում։
Ստեղծագործություններից գտնվում են Հայաստանի ազգային պատկերասրահում։


== Ստեղծագործություններ ==
Գեղանկարչական երկերում անուղղակիորեն միահյուսել է մանրանկարչության և արդի գեղանկարչության ավանդույթները։ Ստեղծագործություններում իշխում են խիստ մշակված պայծառ մակերեսները։

«Ինֆուզորիա», 1974
«Ինֆուզորիայի աշխարհ», 1976
«Կոմպոզիցիա», 1988
«Նոկտյուռն Ա», 1994
«Նոկտյուռն Բ», 1994
«Կոմպոզիցիա», 2000
«Խաչելություն», 2000
«Հայաստան», 2001
«Քրիստոս», 2001
«Հրեշտակ», 2001
«Բնանկար», 2006


== Անհատական ցուցահանդեսներ ==
Երևան, 1975, 1976, 1977, 2000
Գերմանիա
Մարբուրգ, 1988
Ֆոլդա, 1989
Քյոլն, 1991
Կասել, 1997
Մոսկվա, 1989
Փարիզ, 1997
Ստեփանակերտ, 2001


== Խմբակային ցուցահանդեսներ ==
Խմբակային ցուցահանդես «Երևան` իմ սեր», Հայարտ մշակույթի կենտրոն, Երևան (2009)


== Ծանոթագրություններ ==


== Արտաքին հղումներ ==
Arko Baghdasaryan – An Artist Caught in a Conflict Archived 2016-03-04 at the Wayback Machine.
Մանրանկարչության և արդի գեղանկարչության ավանդույթների միահյուսում, Արկո Բաղդասարյան
Նախագահը շնորհավորել է ՀՀ վաստակավոր նկարիչ Արկադի Բաղդասարյանին՝ հոբելյանի առթիվ
Արկադի Բաղդասարյան
Բարյատինսկի շրջան

Բարյատինսկի շրջան (ռուս.՝ Барятинский район), մունիցիպալ շրջան Ռուսաստանի Դաշնության Կալուգայի մարզում։
Ստեղծվել է 1929 թվականին։ Վարչական կենտրոնը՝ Բարյատինո։


== Աշխարհագրություն ==
Շրջանի տարածքի մակերեսը կազմում է 1110,3 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 5271 մարդ։ Բնակչության խտությունը կազմում էր 4,75 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բուլղարերենի այբուբեն

Բուլղարերենի այբուբեն (բուլղար․՝ българскa азбука), Բուլղարիայի պաշտոնական լեզվում՝ բուլղարերենում օգտագործվող գիրը, որը հիմնված է կիրիլիցայի վրա։ Համարվում է կիրիլիցայի տարատեսակներից մեկը։
Բուլղարերեն տեքստերը երբեմն ռոմանիզացված են` գրված լատինական այբուբենով՝ կիրիլիցայով կարդալ չկարողացողների համար։ Ի տարբերություն ռուսաց այբուբենի՝ բուլղարական գրերում բացակայում են Ы, Э և Ё տառերով։


== Տարբերվող տառեր ==
Ի տարբերություն ռուսերենի՝ բուլղարերենում կան նաև հետևյալ տառերը․

Е տառը միշտ հանդես է գալիս, որպես ձայնավոր հնչյուն [ɛ] (ի տարբերություն ռուսերենի, որում կա Э տառ).
Щ տառն արտասանվում է ШТ, իսկ որոշ դեպքերում նաև ШИ։ Այնտեղ «и»-ն արտասանվում է ռուսերենի «ы»-ի նմանությամբ։
Ъ տառը բուլղարերենի ամենակարճ ձայնավոր հնչյունն է, որը հանդես է գալիս շեշտված և չշեշտված ձևերով։
Я և Ю տառերը և համապատասխան հնչյունները ի տարբերություն ռուսերենի բաղաձայններից հետո արտասանվում է փափուկ (ի դեմս -тья և -тя կամ-тью և -тю, ածանցների)։
Ь տառը հանդիսանում է բացառիկ ֆոնետիկ գործիք։ Այն բուլղարերենի երրորդ ամենափափուկ ձայնավորն է՝ О-ից և Е-ից հետո։ Բավականին նման է Й հնչյունին՝ հնչյունաբանության տեսանկյունից։
ДЖ-ն արտասանվում է [ʤ] (ДЗ տառակապակցության նմանությամբ)։ Այն կազմված է երկու անկախ տառերից՝ [d] և [ʒ]։


== Տես նաև ==
Ուկրաիներենի այբուբեն
Կիրիլիցա


== Ծանոթագրություններ ==
Դանիայի թագավորական գրադարան

Թագավորական գրադարան (դան․՝ Det Kongelige Bibliotek), Դանիայի ազգային գրադարան (Կոպենհագեն)։ Սկանդինավյան երկրների և աշխարհի խոշորագույն գրադարաններից մեկը։
Ունի բազմաթիվ պատմական փաստաթղթեր։ 17-րդ դարից Դանիայում հրատարակված բոլոր ստեղծագործությունները պահվում են գրադարանի ֆոնդերում։


== Պատմություն ==

Գրադարանը հիմնադրվել է 1648 թվականին Ֆրեդերիկ III թագավորի կողմից եվրոպական ստեղծագործությունների հսկայական հավաքածուի հիման վրա։ Հանրային մուտքը բացվել է 1793 թվականին։ 1989 թվականին գրադարանի ֆոնդերը միավորվեցին Կոպենհագենի համալսարանի գրադարանի ֆոնդերի հետ, իսկ 2005 թվականին Դանիայի բնագիտության և բժշկության ազգային գրադարանի ֆոնդերի հետ (դան․՝ Danmarks Natur- og Lægevidenskabelige Bibliotek)։ 2006 թվականի հունվարի 1-ից պաշտոնապես անվանվում է Թագավորական գրադարան, Ազգային գրադարան և Կոպենհագենի համալսարանի գրադարան (դան․՝ Det Kongelige Bibliotek, Nationalbibliotek og Københavns Universitetsbibliotek)։
Այսօր գրադարանն ունի չորս մասնաշենք. երեք մասնաշենք Կոպենհագենի համալսարանում և գլխավոր մասնաշենքը՝ Սլոտսհոլմեն կղզում։ Սլոտսհոլմեն կղզու հին շենքը կառուցվել է 1906 թվականին։ Այն Աախեն քաղաքում գտնվող Կառլ Մեծի առանձնատանը գտնվող մատուռի կրկնօրինակն է։ 1999 թվականին կառուցվեց նոր շենք, որը կոչվեց «Սև ալմաստ» (դան․՝ Den Sorte Diamant). Անվանումը ստացել է իր արտաքին տեսքի պատճառով (կառուցվել է սև գրանիտից և ապակուց)։ Շենքում տեղակայված է նաև համերգասրահ։


== Գրքերի կողոպուտ ==
1968 և 1978 թվականների միջև գրադարանում տեղի է ունեցել ամենամեծ հափշտակություններից մեկը։ Անհայտ անձինք գողացան մոտավորապես 3200 պատմական գրքեր 50 միլիոն ԱՄՆ դոլար մոտավոր արժեքով, այդ թվում՝ Մարտին Լյութերի ձեռագրերը, Իմանուիլ Կանտի, Թոմաս Մորի և Ջոն Միլթոնի առաջին հրատարակումները։ Գողությունը հայտնաբերվեց միայն 1975 թվականին։ 1998-2002 թվականներին գողացված նմուշները մոտավորապես 2 միլիոն դոլար գումարով վաճառվեցին տարբեր աճուրդներում։ 2003 թվականին հաջողվեց հետևել գողին Լոնդոնի Քրիստիս աճուրդում դրված լոտով։ Դա գրադարանի աշխատող Ֆրեդե Մյոլլեր-Քրիստենսենն էր (դան․՝ Frede Møller-Kristensen, մահացել է 2003 թվականի փետրվարին)։ Գողացված գրքերի առևտուրը նրա մահից հետո շարունակեցին ընտանիքի անդամները։ Տան խուզարկությամբ հայտնաբերվեցին 1500 գողացված նմուշներ։ 2004-2005 թվականներին նրանք բանտարկվեցին 18 ամսից 3 տարի ժամկետներով։


== Ծանոթագրություններ ==


== Արտաքին հղումներ ==
Գրադարանի կայքը (անգլերեն)Տեղեկատվություն հափշտակված գրքերի մասին գրադարանի պաշտոնական կայքումԿորած գրքերի ցանկ (անգլերեն)
http://www.kb.dk/engl-news/index-en1.htm Archived 2005-10-30 at the Wayback Machine.
http://www.kb.dk/kb/publikationer/tyveri/opklaring-bogtyverierne.pdf Archived 2006-07-23 at the Wayback Machine.
Արիստակես Տեր-Սարգսենց

Արիստակես Հարությունի Տեր-Սարգսենց (Տևկանց) (փետրվարի 6, 1844(1844-02-06), Վան, Վանի էյալեթ, Օսմանյան կայսրություն - հունիսի 8, 1896(1896-06-08)), հասարակական գործիչ, բանահավաք։
Սեդրակ և Երեմիա Տեր-Սարգսենցների եղբայրը։


== Կենսագրություն ==
Սկզբնական կրթությունն ստացել է ծննդավայրում, այնուհետև ավարտել Վարագի ժառանգավորաց վարժարանը։ 1884 թվականին եղել է Նարեկավանքի վանահայրը, 1890 թվականին՝ Տրապիզոնի հայոց հոգևոր առաջնորդը։ 1894 թվականին կարգվել է Վարագավանքի վանահայր։ 1896 թվականի հայկական կոտորածների ժամանակ նրան սպանել են թուրք հրոսակները։ «Նամակներ, երգեր, առածներ, առեղծվածներ․․․» (1875) և «Հայերգ» (1882) ժողովածուներում ամփոփված են հայկական ժողովրդական երգարվեստի գողտրիկ նմուշներ, Ֆրիկի, Քուչակի, Թլկուրանցու, Գրիգորիս Աղթամարցու և այլոց տաղերը, նյութեր ժողովրդական կենցաղի վերաբերյալ։


== Երկեր ==
Այցելություն ի Հայաստան, 1878 թ., Հայկական ԽՍՀ ԳԱ Հրատարակչություն, 1985, 136 էջ։


== Գրականություն ==
Հայկական համառոտ հանրագիտարան, 2003։ Հ. 4:
Հովակիմյան Բախտիար։ Հայոց ցեղասպանության նահատակ գործիչների ծածկանուններ, 2002, էջ 75։


== Ծանոթագրություններ ==